Θέμα: Modern Greek Language (Secondary School)
Ερώτηση: "Μένουμε σπίτι" και γνωρίζουμε από τον υπολογιστή μας τον πολιτισμό. Τις μέρες αυτές που "μένουμε σπίτι" η τεχνολογία μάς επιτρέπει να θαυμάσουμε κορυφαία μνημεία και έργα του ελληνικού πολιτισμού, χωρίς να χρειάζεται να επισκεφθούμε τα μουσεία. Βλέπουμε τα μοναδικά τους έργα, χωρίς βιασύνη και κόσμο δίπλα μας. Δε βγαίνουμε από το σπίτι, για να περπατήσουμε στους αρχαιολογικούς χώρους. Διδάσκουμε στα παιδιά μας τον πολιτισμό με πρωτότυπο και διασκεδαστικό τρόπο. Κι αν μας έλειψε η Πινακοθήκη, μπορούμε να θαυμάσουμε τις συλλογές της. Και όχι μόνο οι Έλληνες. Για παράδειγμα, στο μουσείο Μπενάκη υπάρχει ξενάγηση σε έξι γλώσσες! Επίσης, παίζουμε διαδικτυακά παιχνίδια με όλα τα μνημεία της Ακρόπολης, με ξεναγό μας τη Γλαύκα (Αθηνά), το ρομπότ που πετάει! Στόχος είναι να γνωρίσουν τα παιδιά τα έργα που έγιναν στην Ακρόπολη, καθώς για κάθε άγαλμα μπορούν να δουν πώς ήταν πριν και πώς μετά. Σε άλλο πρόγραμμα του ίδιου μουσείου παίρνουμε "πινέλα και χρώματα" και σαν ζωγράφοι χρωματίζουμε ή και αλλάζουμε φημισμένα αγάλματα. Το πρόγραμμα αυτό είναι κατάλληλο για όλες τις ηλικίες αλλά κυρίως για τα παιδιά. Σε άλλο παιχνίδι γινόμαστε οι αρχιτέκτονες ενός νέου ναού που θα χτιστεί στην Κλασική Αθήνα. Έτσι, μαθαίνουμε με ευχάριστο τρόπο για την αρχιτεκτονική των αρχαίων ελληνικών ναών. Ακόμη και για όσους αρέσει το σινεμά, υπάρχουν 6 μικρές ιστορίες με αγγλικούς και ιταλικούς υπότιτλους από τεχνίτες που διηγούνται πώς διόρθωναν τα μάρμαρα σε αρχαία μνημεία, όπως στην Ακρόπολη. Αλλά και για τους θεατρόφιλους υπάρχει το πρόγραμμα "Ανακαλύπτουμε το αρχαίο θέατρο". Επισκεπτόμαστε αρχαία θέατρα, γνωρίζουμε την αρχιτεκτονική τους, βλέπουμε φωτογραφίες και παρακολουθούμε παραστάσεις τους, και μάλιστα δωρεάν! Όλο και περισσότερα μουσεία παίρνουν μέρος στο διαδικτυακό αυτό πρόγραμμα. Ανακτήθηκε 2/1/2021 από iefimerida.gr - https://www.iefimerida.gr/politismos/menoyme-spiti-xenagiseis-se-moyseia-kai-mnimeia και διασκευάστηκε για τις ανάγκες των εξετάσεων. Βρες τη σωστή επιλογή (σωστό/λάθος) σχετικά με την παρακάτω πρόταση, με βάση τα περιεχόμενα του κειμένου: Κατά τις διαδικτυακές επισκέψεις στα μουσεία οι επισκέπτες κερδίζουν χρόνο.
Επιλογές:
Σωστό
Λάθος
Σωστή απάντηση (αριθμός επιλογής, από 0): 0